167 
linen sitä vastoin johti noita harvalukuisia ja huonosti puet- 
tuja eikä paljoa paremmin asestettuja suomalaisiansa yli- 
voimaista ja hyvin varustettua vihollista vastaan. 
Kun Kustaa Aadolf eteni Saksassa ja suomalaiset 
saivat tilaisuuden ryöstämällä rikastua, niin he vaateva- 
rastoansa voivat käytännöllisellä tavalla täydentää, jos ni- 
mittäin on vakavalta kannalta ottaminen, mitä eräässä len- 
tokirjassa heistä kerrotaan !. Siinä puhutaan protestanttien 
menestyksestä Länsi-Saksassa Breitenfeldin tappelun jäl- 
keen ja lausutaan arvelu, että seuraavana talvena on oleva 
runsaasti munkkikaapuja saatavissa, joita suomalaiset suu- 
resti haluavat, he kun niistä valmistavat itselleen hyviä 
harmaita housuja. 
Täydennyksenä edelliseen mainittakoon, mitä suoma- 
laisista kertoo päiväkirjassaan jo ennen mainittu ranska- 
lainen diplomaatti CHARLES OGIER (Ogerius), joka vuonna 
1635 lähettilään d’Avaux’in seurassa otti osaa Danzigissa 
tapahtuneisiin neuvotteluihin ruotsalaisten ja puolalaisten 
välillä?. Hin kävi m. m. katsomassa ruotsalaisten leiriä 
eräässä kylässä kaupungin ulkopuolella ja ihmetteli heidän 
sotamiestensä likaisuutta Ja huonoja vaatteita. „Toisaalla“, 
Ogier sanoo, ,näin suomalaisia; nämät ovat ratsumiehiä, 
ja heillä on hyvät ja vahvat hevoset. Koetin silmälläni 
etsiä herroja, sillä itse ratsumiehiä ensin luulin talliren- 
geiksi: suhen määrin kurjaa ja huonoa vaatetusta he käyt- 
tävät. Mutta että he ovat mitä uutterimpia sodassa, sen 
! Continuation des Gründlichen und Warhafftigen Berichts wie 
glücklich jetzo I. K. M. zu Schweden... den ligistischen Feind verfol- 
gen. Flugschr. 1631. n:o 59. Berlin. 
? Caroli Ogerii Ephemerides sive iter Danicum, Svecicum, Po- 
lonicum.... Lutetiae Parisiorum.... 1656. vrt. yllä s. 93. 
Nat. o. Folk, H. 68, N:o 2. 
